Szám: 1-8/2019. 8. sz. napirendi pont

E l ő t e r j e s z t é s

Zalaszentgrót Város Önkormányzata Képviselő-testületének

2019. június 27-i rendes, nyilvános ülésére

Tárgy: Döntés letermelt faállomány értékesítéséről

Tisztelt Képviselő-testület!

A 30/2019. (III.28.) testületi döntéssel összhangban Zalaszentgrót Város Önkormányzata a tárgyban rögzített önkormányzati tulajdonban lévő területekről letermelt faállományból kívánja biztosítani a 2019/2020. telére szükséges szociális tüzelősegélyt a rászorulók részére. A korábbi években beérkezett igényeket mérlegelve 100 m3-ben került meghatározásra a kiosztásra kerülő tüzelő mennyisége.

A fent említett területekről a megbízott vállalkozó mostanra a teljes faállományt letermelte, s bár a korábbi várakozásokat alulmúlta az összes letermelt mennyiség, így is biztosított a 100 m3 tüzelősegély, és ezen felül rendelkezésre áll 12 m3 (201 db) - az eladhatóságot, várható árbevételt figyelembe véve - jó minőségű 3 m hosszra vágott akácoszlop is értékesítésre.

Informálódva a helyi kereskedőktől, fakitermelő vállalkozóktól az ilyen, és ehhez hasonló paraméterekkel bíró akácoszlopok piaci ára jelenleg 1700 és 2200,- Ft/db között mozog. Mindemellett - bár egyelőre csak szóbeli formában - már érdeklődők is jelentkeztek a faoszlopok iránt.

Fentiek értelmében indokolt lenne nyilvános felhívást közzé tenni, melyben megvételre kínálná önkormányzatunk az oszlopállományát, rögzítve abban egy, a realitásnak megfelelő 1800,- Ft/db induló árat.

A Gazdasági és Városfejlesztési Bizottság az előterjesztést a 2019. június 20-i ülésén megtárgyalta, a 33/2019. (VI. 20.) számú határozatával elfogadta, és a Képviselő-testületnek elfogadásra javasolja.

Kérem a Tisztelt Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni:

Határozati javaslat:

Zalaszentgrót Város Önkormányzatának Képviselő-testülete úgy dönt, hogy a Zalaszentgrót 21346 és 21347 hrsz.-ú területekről a tüzelősegélyként kiosztani kívánt 100 m3 mennyiségen felül letermelt 12 m3 mennyiségű faállományt - jelen formájában 201 db 3 m hosszúságú akácoszlopot - 1800,- Ft/db induló áron, nyilvános pályázati eljárás keretében értékesíti.

A Képviselő-testület az felhatalmazza a polgármestert a pályázati eljárás lefolytatására és eredményes pályázat esetén az adásvételi szerződés aláírására.

Határidő: 2019. július 31.

Felelős: Baracskai József polgármester

Dr. Simon Beáta jegyző

Zalaszentgrót, 2019. június 17.

Baracskai József

polgármester

A határozati javaslat a törvényességi előírásoknak megfelel.

Dr. Simon Beáta

jegyző